als_Latn dik_Latn sag_Latn
Pas takimit të Vangjel Dules, me kryeministrin Sali Berisha
PBDNJA-ja ka propozuar emrin e profesor doktor Andrea Marto për të drejtuar ministrinë e Punës Çështjeve Sociale dhe Shanseve të Barabarta në qeveri, si përfaqësues i kësaj partie.
Kreu i PBDNJ-së Vangjel Dule, ka bërë publik emrin e zëvendësimit të mundshëm ët Kosta Barkës, duke njoftuar se kryeministri Berisha ka pranuar propozimin e partisë së tij. Sipas Dules zgjedhja e Martos jo vetëm është miratuar nga kryesia e partisë por edhe aprovuar nga Omonia.
Duke shpjeguar kërkesën për largimin e Kosta Barkës nga posti ministror, Vangjel Dule ka deklaruar se prej kohësh janë vërejtur probleme në drejtimin e ministrisë, dhe ky ka qenë shkaku i largimit të tij.
Profesor doktor Andrea Marto deri pak ditë më parë ka qenë Sekretar i Përgjithshëm i ministrisë së Punës, gjatë viteve 1997-2001 Marto ka qenë zëvendësministër i Arsimit kur qeveria drejtohej nga socialistët e majtë.
Nga ana e tij, ministri aktual i Punës Çështjeve Sociale dhe Shanseve të Barabarta, Kosta Barka reagoi ndaj lëvizjeve në PBDNJ që synojnë largimin e tij nga qeveria Berisha. Ai thotë se është një ministër i përgjegjshëm dhe ka mbyllur një seri reformash.
Jam i predispozuar për tiu përgjigjur të gjitha detyrimeve institucionale që kam dhe si ministër jam në performancën më të mirë për tiu përgjigjur qytetarëve shqiptarë, në mënyrë të veçantë grupeve në nevojë, deklaroi Barka.
als_Latn als_Latn als_Latn als_Latn als_Latn als_Latn als_Latn